ai4bharat/Pralekha huggingface dataset:
સંરક્ષણ મંત્રાલય
ભારતીય તટરક્ષક દળનું જહાજ સી-161 પોરબંદરમાં સામેલ કરવામાં આવ્યું
અમદાવાદ, 05-01-2018
ભારતીય તટરક્ષક જહાજ સી-161ને આજે પોરબંદરમાં સામેલ કરવામાં આવ્યું હતું. અત્યારે તટરક્ષક દળ દરિયાકિનારાની સુરક્ષાને મજબૂત કરવા પ્રયાસરત છે, જેનાં ભાગરૂપે આ જહાજને સામેલ કરવામાં આવ્યું છે. તે પશ્ચિમ કિનારાની સુરક્ષાને મજબૂત કરશે અને ઘૂસણખોરી, દાણચોરી અને ગેરકાયદેસર માછીમારી જેવી પ્રવૃત્તિઓને અટકાવવા પેટ્રોલિંગ વધારવા મદદરૂપ પણ થશે.
આઇસીજીએસ સી-161 વાડિનારમાં સ્થાન લેશે, જે કમાન્ડર કોસ્ટ ગાર્ડ રિજન નાં વહીવટી અને કાર્યકારી નિયંત્રણમાં છે. એર માર્શલ આર કે ધીર પીવીએસએમ એવીએસએમ વીએમ એડીસી, એર ઓફિસર કમાન્ડિંગ-ઇન-ચીફ, સાઉથ વેસ્ટર્ન એર કમાન્ડે મેસર્સ ભારતી ડિફેન્સ એન્ડ ઇન્ફ્રાસ્ટ્રક્ચર લિમિટેડ દ્વારા નિર્મિત ઇન્ટરસેપ્ટર બોટને કમાન્ડર કોસ્ટ ગાર્ડ રિજન , ટીએમ, ઇન્સ્પેક્ટર જનરલ રાકેશ પાલ તથા કેન્દ્ર અને રાજ્ય સરકારની વિવિધ સંસ્થાઓનાં મહાનુભાવોની હાજરીમાં સામેલ કર્યું હતું.
ઇન્ટરસેપ્ટર બોટ સી-161ની લંબાઈ 27.64 મીટર, વજન 107 ટન છે અને મહત્તમ 35 નોટની ઝડપ હાંસલ કરી શકે છે. આઇબી સર્વેલન્સ, દખલગીરી, તપાસ અને બચાવ જેવી કામગીરીઓ તથા દરિયામાં ભૂલી પડેલી નાની હોડીઓ અને જહાજોને દિશાનિદર્શન આપવા જેવાં કાર્યો કરવા સક્ષમ છે. આઇબી છીછરા પાણી તેમજ દરિયાનાં ઊંડા પાણીમાં કામ કરવા સક્ષમ છે. બોટ સુરક્ષિત નેવિગેશન માટે આધુનિક નેવિગેશનલ અને કમ્યુનિકેશન ઉપકરણ સાથે સજ્જ છે. આધુનિક ઉપકરણ અને સિસ્ટમ સાથે ઝડપથી પ્રતિકાર કરવાની ક્ષમતા સાથે આ જહાજ દરિયામાં કોઈ પણ સ્થિતિને પહોંચી વળવાની ક્ષમતા ધરાવે છે. આ જહાજની કમાન ડેપ્યુટી કમાન્ડન્ટ ગૌરવ વર્મા સંભાળે છે અને તેઓ વાડિનારમાં સ્થિત રહેશે.
પોતાની તરવાની ક્ષમતા વધારવાનાં પ્રયાસનાં ભાગરૂપે ગુજરાતમાં ભારતીય તટરક્ષક દળ વિવિધ નવા પ્લેટફોર્મ હસ્તગત કરી રહ્યું છે. આધારભૂત યોજના મુજબ, રિજન  વર્ષ 2021 સુધીમાં ગુજરાત પ્રદેશમાં વધુ નવ જહાજો તૈનાત કરશે. આ વિવિધ ભૂમિકાઓ માટે ડિઝાઇન કરેલા જહાજો સાથે દળની ક્ષમતામાં અનેકગણો વધારો કરશે, જે આ વિસ્તારમાં સુરક્ષાની વધતી જરૂરિયાતને ધ્યાનમાં રાખીને લેવાયેલો નિર્ણય છે. રાજ્યમાં તટરક્ષક દળની વ્યવસ્થાને મજબૂત કરવાનું પગલું વિવિધ હિતધારકો સાથે સંકલિત પ્રયાસોનું પ્રતિબિંબ છે.
NP/J.Khunt/GP
(Visitor Counter : 190
પ્રધાનમંત્રીનું કાર્યાલય
સમગ્ર બ્રોડગેજ નેટવર્કનું 100% વિદ્યુતીકરણ હાંસલ કરવા માટે પ્રધાનમંત્રીએ મધ્ય રેલવેની પ્રશંસા કરી
પ્રધાનમંત્રી શ્રી નરેન્દ્ર મોદીએ સમગ્ર બ્રોડગેજ નેટવર્કનું 100% વિદ્યુતીકરણ હાંસલ કરવા બદલ મધ્ય રેલવેની સમગ્ર ટીમની પ્રશંસા કરી છે.
મધ્ય રેલવેના ટ્વીટનો જવાબ આપતા પ્રધાનમંત્રીએ ટ્વિટ કર્યું;
"ઉત્તમ સિદ્ધિ. સમગ્ર ટીમને અભિનંદન."
YP/GP/JG
(
પ્રધાનમંત્રીનું કાર્યાલય
પીએમએ સ્વચ્છ ભારત માટે જનભાગીદારી માટે હાકલ કરી
પ્રધાનમંત્રી શ્રી નરેન્દ્ર મોદીએ કહ્યું છે કે સ્વચ્છ ભારત એ દેશના તમામ નાગરિકોની સામૂહિક જવાબદારી છે અને આ દિશામાં જનભાગીદારી ખૂબ જ મહત્વપૂર્ણ છે. શ્રી મોદીએ દરેકને સ્વચ્છતા જાળવવા અને દેશના ઉજ્જવળ ભવિષ્યના નિર્માણમાં મદદ કરવા માટે આવતીકાલે સવારે 10 વાગ્યે એક કલાક સ્વચ્છતા માટે કાઢવાનું પણ કહ્યું હતું.
પ્રધાનમંત્રી X પર પોસ્ટ કર્યું:
“સ્વચ્છ ભારત એ દેશના તમામ પરિવારના સભ્યોની સામૂહિક જવાબદારી છે. આ દિશામાં જનભાગીદારીનો દરેક પ્રયાસ ખૂબ જ મહત્વપૂર્ણ છે. ચાલો આપણે કાલે સવારે 10 વાગ્યે એક કલાક સ્વચ્છતા માટે સમર્પિત કરીએ અને દેશના ઉજ્જવળ ભવિષ્યના નિર્માણમાં મદદ કરીએ.
CB/GP/NP
સોશિયલ મીડિયા પર અમને ફોલો કરો : @PIBAhmedabad /pibahmedabad1964 /pibahmedabad pibahmedabad1964[at]gmail[dot]com
(Visitor Counter : 9
પ્રધાનમંત્રીનું કાર્યાલય
પ્રજાસત્તાક ઝામ્બિયાનાં રાષ્ટ્રપતિની ભારતની સત્તાવાર મુલાકાત દરમિયાન થયેલા સમજૂતી કરારો/સમજૂતીઓની યાદી
|
|
ક્રમ
|
|
સમજૂતી કરાર/સમજૂતી/સંધિનાં નામ
|
|
ઝામ્બિયન પ્રતિનિધિ
|
|
ભારતીય પ્રતિનિધિ
|
|
1
|
|
જિયોલોજી અને ખનીજ સંસાધનોનાં ક્ષેત્રમાં સહકાર પર સમજૂતી કરાર
|
|
આદરણીય રિચાર્ડ મુસુક્વા, ખાણ અને ખનીજ સંસાધન મંત્રી
|
|
શ્રી પ્રહલાદ જોશી, સંસદીય બાબતો, કોલસો અને ખાણ મંત્રી
|
|
2
|
|
સંરક્ષણ ક્ષેત્રમાં સહકાર પર સમજૂતી કરાર
|
|
આદરણીય જોસેફ મલાનજી, વિદેશ મંત્રી
|
|
શ્રી વી મુરલીધરન,
કેન્દ્રીય વિદેશ રાજ્ય મંત્રી
|
|
3
|
|
કળા અને સંસ્કૃતિનાં ક્ષેત્રમાં સહકાર પર સમજૂતી કરાર
|
|
આદરણીય જોસેફ મલાનજી, વિદેશ મંત્રી
|
|
શ્રી વી મુરલીધરન,
કેન્દ્રીય વિદેશ રાજ્ય મંત્રી
|
|
4
|
|
ફોરેન સર્વિસ ઇન્સ્ટિટ્યૂટ ઓફ ઇન્ડિયા અને ઝામ્બિયન ઇન્સ્ટિટ્યૂટ ઓફ ડિપ્લોમસી એન્ડ ઇન્ટરનેશનલ સ્ટડીઝ વચ્ચે સમજૂતી કરાર
|
|
આદરણીય જોસેફ મલાનજી, વિદેશ મંત્રી
|
|
શ્રી વી મુરલીધરન,
કેન્દ્રીય વિદેશ રાજ્ય મંત્રી
|
|
5
|
|
ઇવીબીએબી નેટવર્ક પ્રોજેક્ટ પર સમજૂતી કરાર
|
|
આદરણીય જોસેફ મલાનજી, વિદેશ મંત્રી
|
|
શ્રી વી મુરલીધરન,
કેન્દ્રીય વિદેશ રાજ્ય મંત્રી
|
|
6
|
|
ભારતનાં ચૂંટણી પંચ અને ઝામ્બિયાનાં ચૂંટણી પંચ વચ્ચે સમજૂતી કરાર
|
|
આદરણીય જસ્ટિસ ઇસાઉ ચુલુ, ચેરપર્સન, ઝામ્બિયાનું ચૂંટણી પંચ
|
|
શ્રી વી મુરલીધરન,
કેન્દ્રીય વિદેશ રાજ્ય મંત્રી
DK/NP/J. Khunt/RP
(Visitor Counter : 155
માહિતી અને પ્રસારણ મંત્રાલય
યપ્પ ટીવી પર ડીડી ઈન્ડિયાએ - ગ્લોબલ ઓટીટી પ્લેટફોર્મ પહોંચને વિસ્તૃત કરી
ડીડી ઈન્ડિયા ચેનલની વૈશ્વિક પહોંચને વિસ્તૃત કરવા, વૈશ્વિક પ્લેટફોર્મ પર વિવિધ આંતરરાષ્ટ્રીય વિકાસ પર ભારતના પરિપ્રેક્ષ્યને રજૂ કરવા અને ભારતની સંસ્કૃતિ અને મૂલ્યોને વિશ્વ સમક્ષ પ્રદર્શિત કરવા માટેના તેના વિઝનના અનુસંધાનમાં, ભારતના જાહેર પ્રસારણકર્તા પ્રસાર ભારતીએ 'Yupp TV' સાથે એક સમજૂતી પત્ર પર હસ્તાક્ષર કર્યા છે. 'Yupp TV', એક ઓવર-ધ-ટોપ  પ્લેટફોર્મ છે જે સમગ્ર વિશ્વમાં ટેલિવિઝન દર્શકો માટે પ્રવેશદ્વાર છે.
આ સાથે, ડીડી ઈન્ડિયા હવે યુએસએ, યુકે, યુરોપ, મિડલ ઈસ્ટ, સિંગાપોર, ઓસ્ટ્રેલિયા અને ન્યુઝીલેન્ડમાં યપ્પ ટીવીના ઓટીટી પ્લેટફોર્મ પર ઉપલબ્ધ છે.
ડીડી ઈન્ડિયા, પ્રસાર ભારતીની આંતરરાષ્ટ્રીય ચેનલ, વિશ્વ માટે ભારતની વિન્ડો છે. ચેનલ તેના વિવિધ કાર્યક્રમો દ્વારા આંતરરાષ્ટ્રીય દર્શકોને તમામ સ્થાનિક અને વૈશ્વિક વિકાસ પર ભારતનો પરિપ્રેક્ષ્ય પ્રદાન કરે છે. 190 થી વધુ દેશોમાં ઉપલબ્ધ, ડીડી ઈન્ડિયા ભારત અને સમગ્ર વિશ્વમાં ફેલાયેલા ભારતીય ડાયસ્પોરા વચ્ચે સેતુ તરીકે પણ કામ કરે છે.
ડીડી ઈન્ડિયાએ તેના તીક્ષ્ણ વિશ્લેષણ અને કોમેન્ટ્રી, વિચાર ઉત્તેજક મંતવ્યો અને અદ્યતન દ્રશ્ય પ્રસ્તુતિ દ્વારા ભારત સંબંધિત મુદ્દાઓ પર વૈશ્વિક પ્રભાવક તરીકે પોતાની જાતને સ્થાપિત કરી છે. ઊંડાણપૂર્વક વિશ્લેષણ અને સંશોધન પર આધારિત લોકપ્રિય શોમાંનો એક બાયો-ક્વેસ્ટ છે. આ શ્રેણી COVID-19 ની ઉત્પત્તિ, રસી વિકાસ અને COVID થી સંબંધિત અન્ય વૈજ્ઞાનિક શોધો સાથે સંબંધિત છે. ઈન્ડિયા આઈડિયાઝ, વર્લ્ડ ટુડે, ઈન્ડિયન ડિપ્લોમસી, ડીડી ડાયલોગ, ન્યૂઝ નાઈટ વગેરે અન્ય ઉચ્ચ વ્યુઅરશિપ શો છે.
Yupp ટીવી દ્વારા, કોઈપણ વ્યક્તિ વિશ્વમાં ગમે ત્યારે લાઈવ ટીવી જોઈ શકે છે. Yupp ટીવીએ ભારતીય ટીવી ચેનલોને સમગ્ર વિશ્વમાં સરળતાથી અને અસરકારક ખર્ચ સાથે ઉપલબ્ધ કરાવી છે.
સામગ્રી હોસ્ટિંગ કરાર પર પ્રસાર ભારતીના સીઈઓ શશિ શેખર વેમપતિ અને યપ્પ ટીવીના સ્થાપક અને સીઈઓ ઉદય રેડ્ડીએ હસ્તાક્ષર કર્યા હતા.
SD/GP/NP
સોશિયલ મીડિયા પર અમને ફોલો કરો : @PIBAhmedabad /pibahmedabad1964 /pibahmedabad pibahmedabad1964[at]gmail[dot]com
(Visitor Counter : 219
પ્રધાનમંત્રીનું કાર્યાલય
પ્રધાનમંત્રીએ PIB બુકલેટ ઑફ બુદ્ધને શેર કરી જે વર્ષોથી તેમના ભાષણોમાં ઉલ્લેખિત છે
પ્રધાનમંત્રી શ્રી નરેન્દ્ર મોદી આવતીકાલે સવારે 10 વાગ્યે દિલ્હીમાં વૈશ્વિક બૌદ્ધ સંમેલનને સંબોધિત કરશે.
પ્રધાનમંત્રીએ પ્રેસ ઇન્ફોર્મેશન બ્યુરો દ્વારા તૈયાર કરેલી પુસ્તિકા શેર કરી છે જે પ્રધાનમંત્રીના ભાષણો અને ભગવાન બુદ્ધ અને બૌદ્ધ વિચારના મુખ્ય ઉલ્લેખોનું સંકલન છે.
પ્રધાનમંત્રીએ પ્રેસ ઇન્ફોર્મેશન બ્યુરોના ટ્વીટને ટાંકીને ટ્વીટ કર્યું:
"કાલે, 20મી એપ્રિલે સવારે 10 વાગ્યે, દિલ્હીમાં વૈશ્વિક બૌદ્ધ સમિટને સંબોધિત કરશે. આ સમિટ વિવિધ લોકોને એકસાથે લાવે છે જેમણે ભગવાન બુદ્ધના આદર્શોને વધુ લોકપ્રિય બનાવવા માટે કામ કર્યું છે."
અહીં પુસ્તિકાઓ મેળવી શકાશે
અંગ્રેજી પુસ્તિકા
https://static.pib.gov.in/WriteReadData/specificdocs/documents/2023/apr/doc2023419182601.pdf
હિન્દી પુસ્તિકા
https://static.pib.gov.in/WriteReadData/specificdocs/documents/2023/apr/doc2023419182701.pdf
YP/GP/JD
(
ગ્રાહક બાબતો, ખાદ્ય અને જાહેર વિતરણ મંત્રાલય
ફૂડ કોર્પોરેશન ઓફ ઈન્ડિયા દ્વારા ઘઉંનું છઠ્ઠું ઈ-ઓક્શન હાથ ધરવામાં આવ્યું
23 પ્રદેશોમાં 611 ડેપોમાંથી 10.69 LMT ઘઉં ઓફર કરવામાં આવ્યા
6ઠ્ઠા ઈ-ઓક્શનમાં 970 બિડર્સને 4.91 LMT ઘઉં વેચવામાં આવ્યા
ઘઉં અને આટાના ભાવને નિયંત્રિત કરવા માટે બજાર દરમિયાનગીરી કરવા ભારત સરકારની પહેલના ભાગરૂપે, ઘઉંના સાપ્તાહિક ઈ-ઓક્શનની શ્રેણીમાં, 15.03.2023ના રોજ ફૂડ કોર્પોરેશન ઓફ ઈન્ડિયા દ્વારા 6ઠ્ઠું ઈ-ઓક્શન હાથ ધરવામાં આવ્યું હતું. એફસીઆઈના 23 પ્રદેશોમાં 611 ડેપોમાંથી કુલ 10.69 LMT ઘઉંનો જથ્થો ઓફર કરવામાં આવ્યો હતો અને 970 બિડર્સને 4.91 LMT ઘઉંનું વેચાણ કરવામાં આવ્યું હતું.
6ઠ્ઠા ઈ-ઓક્શનમાં, ઓલ ઈન્ડિયા વેઈટેડ એવરેજ રિઝર્વ પ્રાઇસ રૂ. 2140.46/qtl, વેઇટેડ એવરેજ વેચાણ કિંમત રૂ. 2214.32/qtl હતી. 6ઠ્ઠી હરાજીમાં 100 થી 499 MT સુધીના જથ્થાની મહત્તમ માગ હતી, ત્યારબાદ 500-999 MTના જથ્થા પછી 50-100 MT જથ્થાના બ્રેકેટમાંમાં માગ હતી.
પ્રથમ હરાજી 1લી અને 2જી ફેબ્રુઆરી 2023ના રોજ હાથ ધરવામાં આવી હતી જેમાં 9.13 લાખ MT 1016 બિડર્સને 2474/Qtl રૂ.ની સરેરાશ કિંમતે વેચવામાં આવી હતી. 15મી ફેબ્રુઆરી 2023ના રોજ થયેલી બીજી હરાજીમાં 3.85 LMTનો જથ્થો રૂ.ની સરેરાશ 2338/Qtl કિંમતે 1060 બિડરોને વેચવામાં આવ્યો હતો. ,5.07 LMT 3જી ઈ-ઓક્શન દરમિયાન 875 સફળ બિડરોને વેચવામાં આવ્યો હતો, જેની વેઇટેડ એવરેજ કિંમત રૂ. 2173/ક્વિન્ટલ અને 5.40 LMT 1049 સફળ બિડર્સને 4થા ઇ-ઓક્શન દરમિયાન રૂ. 2193.82/ક્વિન્ટલની વેઇટેડ એવરેજથી વેચવામાં આવ્યો હતો. 5મા ઈ-ઓક્શનમાં, 5.39 LMT 1248 બિડર્સને 2197.91/qtl રૂ.ના વેઇટેડ એવરેજ કિંમતે વેચવામાં આવ્યા હતા..
5મા ઈ-ઓક્શન સુધી, 28.86 LMT ઘઉંનો સ્ટોક વેચવામાં આવ્યો છે જેની સામે 14.03.2023ના રોજ 23.30 LMT ઘઉં ઉપાડવામાં આવ્યો છે.
6ઠ્ઠા ઈ-ઓક્શન પછી, OMSS  હેઠળ ઘઉંનું સંચિત વેચાણ 45 LMTની એકંદર ફાળવણી સામે 33.77 LMTને સ્પર્શ્યું છે. આ વેચાણે સમગ્ર દેશમાં ઘઉં અને આટાના ભાવમાં ઘટાડો કરવા માટે નોંધપાત્ર અસર લાવી છે જે OMSS  હેઠળ ઘઉંના ખુલ્લા વેચાણ માટે ભાવિ ટેન્ડરો સાથે સ્થિર રહેવાની શક્યતા છે.
YP/GP/NP
સોશિયલ મીડિયા પર અમને ફોલો કરો : @PIBAhmedabad /pibahmedabad1964 /pibahmedabad pibahmedabad1964[at]gmail[dot]com
(Visitor Counter : 144
પ્રધાનમંત્રીનું કાર્યાલય
પીએમએ દેશમાં રામસર સાઇટ્સ તરીકે નિયુક્ત 10 વધુ વેટલેન્ડ્સ અંગે ખુશી વ્યક્ત કરી
પ્રધાનમંત્રી શ્રી નરેન્દ્ર મોદીએ દેશમાં વધુ 10 વેટલેન્ડ્સને રામસર સાઇટ્સ તરીકે નિયુક્ત કર્યા પર ખુશી વ્યક્ત કરી છે.
પ્રધાનમંત્રીએ ટ્વીટ કર્યું;
"દરેક પર્યાવરણ પ્રેમી ખુશી અનુભવશે કે ભારતમાં 10 વધુ વેટલેન્ડ્સને રામસર સાઇટ્સ તરીકે નિયુક્ત કરવામાં આવ્યા છે. ગયા મહિને, 5 સાઇટ્સે સમાન માન્યતા પ્રાપ્ત કરી છે. આ આપણા કુદરતી વાતાવરણને સુરક્ષિત રાખવાની આપણી પ્રતિબદ્ધતાને વધુ ગાઢ બનાવશે."
SD/GP/NP
સોશિયલ મીડિયા પર અમને ફોલો કરો : @PIBAhmedabad /pibahmedabad1964 /pibahmedabad pibahmedabad1964[at]gmail[dot]com
(
પ્રધાનમંત્રીનું કાર્યાલય
પ્રધાનમંત્રીએ જાણીતા વૈજ્ઞાનિક ડૉ. એન. ગોપાલકૃષ્ણનના નિધન પર શોક વ્યક્ત કર્યો
પ્રધાનમંત્રી શ્રી નરેન્દ્ર મોદીએ જાણીતા વૈજ્ઞાનિક ડૉ. એન. ગોપાલકૃષ્ણનના નિધન પર ઊંડો શોક વ્યક્ત કર્યો છે.
પ્રધાનમંત્રીએ ટ્વીટ કર્યું;
“ડૉ. એન. ગોપાલકૃષ્ણનજીના નિધનથી વ્યથિત છું. તેઓ બહુમુખી વ્યક્તિત્વ હતા. તેમણે વિજ્ઞાન અને શિક્ષણમાં નોંધપાત્ર યોગદાન આપ્યું હતું. તેમના સમૃદ્ધ આધ્યાત્મિક જ્ઞાન અને ભારતીય ફિલસૂફીમાં રુચિ માટે પણ તેમનું સન્માન કરવામાં આવ્યું હતું. તેમના પરિવાર પ્રત્યે સંવેદના. ઓમ શાંતિ.”
YP/GP/NP
સોશિયલ મીડિયા પર અમને ફોલો કરો : @PIBAhmedabad /pibahmedabad1964 /pibahmedabad pibahmedabad1964[at]gmail[dot]com
(
પ્રધાનમંત્રીનું કાર્યાલય
ભારત-યુએઇ વર્ચ્યુઅલ સમિટ
આદરણીય પ્રધાનમંત્રી શ્રી નરેન્દ્ર મોદી અને અબુ ધાબીના ક્રાઉન પ્રિન્સ હિઝ હાઇનેસ શેખ મોહમ્મદ બિન ઝાયેદ અલ નાહ્યાને આજે વર્ચ્યુઅલ સમિટ યોજી હતી. બંને નેતાઓએ તમામ ક્ષેત્રોમાં દ્વિપક્ષીય સંબંધોમાં સતત વૃદ્ધિ પર ઊંડો સંતોષ વ્યક્ત કર્યો હતો.
આદરણીય પ્રધાનમંત્રી અને મહામહિમ ક્રાઉન પ્રિન્સે "ભારત અને યુએઈ વ્યાપક વ્યૂહાત્મક ભાગીદારીને આગળ વધારતા: નવા મુકામો, નવા સીમાચિહ્નો" સંયુક્ત વિઝન નિવેદન બહાર પાડ્યું હતું. આ નિવેદન ભારત અને યુએઈ વચ્ચે ભાવિ-લક્ષી ભાગીદારી માટે રોડમેપ સ્થાપિત કરે છે અને ફોકસ વિસ્તારો અને પરિણામોને ઓળખે છે. અર્થતંત્ર, ઉર્જા, આબોહવા પગલાં, ઉભરતી ટેકનોલોજી, કૌશલ્ય અને શિક્ષણ, ખાદ્ય સુરક્ષા, આરોગ્યસંભાળ અને સંરક્ષણ અને સુરક્ષા સહિતના વિવિધ ક્ષેત્રોમાં નવા વેપાર, રોકાણ અને નવીનતાને ગતિશીલ રીતે પ્રોત્સાહન આપવાનો સહિયારો ઉદ્દેશ્ય છે.
વાણિજ્ય અને ઉદ્યોગ મંત્રી શ્રી પીયુષ ગોયલ અને યુએઈ ના અર્થતંત્ર મંત્રી મહામહિમ અબ્દુલ્લા બિન તૌક અલ મરી દ્વારા ભારત-યુએઈ વ્યાપક આર્થિક ભાગીદારી કરાર  પર હસ્તાક્ષર અને આદાનપ્રદાન એ વર્ચ્યુઅલ સમિટની મુખ્ય વિશેષતા હતી. બંને નેતાઓની વર્ચ્યુઅલ હાજરીમાં આ કરાર ભારતીય અને યુએઈ વેપારોને ઉન્નત બજાર પ્રવેશ અને ઘટાડેલા ટેરિફ સહિત નોંધપાત્ર લાભ પ્રદાન કરશે. એવી અપેક્ષા રાખવામાં આવે છે કે CEPA દ્વિપક્ષીય વેપારમાં વર્તમાન 60 અબજ અમેરિકી ડૉલર્સથી વધીને આગામી 5 વર્ષમાં 100 અબજ અમેરિકી ડૉલર્સનો કરશે.
બંને નેતાઓએ ભારતની આઝાદીની 75મી વર્ષગાંઠ અને યુએઈની સ્થાપનાનાં 50મા વર્ષ નિમિત્તે સંયુક્ત સ્મારક ટિકિટ પણ બહાર પાડી હતી. સમિટ દરમિયાન ભારતીય અને યુએઈની સંસ્થાઓ વચ્ચે હસ્તાક્ષર કરાયેલા બે સમજૂતી પત્રોની પણ જાહેરાત કરવામાં આવી હતી.
આ છે, APEDA અને DP World Al Dahra વચ્ચે ખાદ્ય સલામતી કૉરિડોર પહેલ અંગેનો એમઓયુ અને નાણાકીય પરિયોજનાઓ અને સેવાઓ અંગે ભારતના ગિફ્ટ સિટી અને અબુધાબી ગ્લોબલ માર્કેટ વચ્ચેનો એમઓયુ. બે અન્ય એમઓયુ-એક આબોહવા પગલાંમાં સહકાર અંગેનો અને બીજો શિક્ષણ અંગે પર પણ બેઉ દેશો વચ્ચે સમજૂતી થઈ હતી.
પ્રધાનમંત્રીએ કોવિડ મહામારી દરમિયાન ભારતીય સમુદાયની કાળજી લેવા બદલ અબુ ધાબીના મહામહિમ ક્રાઉન પ્રિન્સનો આભાર માન્યો હતો. તેમણે તેમને ભારતની વહેલી મુલાકાત લેવા આમંત્રણ પણ આપ્યું હતું.
SD/GP/JD
(
પ્રધાનમંત્રીનું કાર્યાલય
પ્રધાનમંત્રી શ્રીએ નીરજ ચોપરાને ડાયમંડ લીગ ટ્રોફી જીતવા બદલ અભિનંદન પાઠવ્યા
પ્રધાનમંત્રી શ્રી નરેન્દ્ર મોદીએ નીરજ ચોપરાને પ્રતિષ્ઠિત ડાયમંડ લીગ ટ્રોફી જીતનાર પ્રથમ ભારતીય બનીને ફરીથી ઇતિહાસ રચવા બદલ અભિનંદન પાઠવ્યા છે.
એક ટ્વીટમાં, પ્રધાનમંત્રી શ્રીએ કહ્યું;
"પ્રતિષ્ઠિત ડાયમંડ લીગ ટ્રોફી જીતનાર પ્રથમ ભારતીય બનીને ફરી ઇતિહાસ લખવા બદલ @Neeraj_chopra1ને અભિનંદન. તેમણે ખૂબ જ સમર્પણ અને સાતત્ય દર્શાવ્યું છે. તેમની વારંવારની સફળતાઓ દર્શાવે છે કે ભારતીય એથ્લેટિક્સમાં મોટી પ્રગતિ થઈ રહી છે."
YP/GP/JD
(
સ્વાસ્થ્ય અને પરિવાર કલ્યાણ મંત્રાલય
કોવિડ-19 અપડેટ
રાષ્ટ્રવ્યાપી રસીકરણ અભિયાન અંતર્ગત અત્યાર સુધી 209.67 કરોડ રસીના ડોઝ  આપવામાં આવ્યા
છેલ્લા ચોવિસ કલાકમાં 26,58,755 ડોઝ આપવામાં આવ્યા
ભારતમાં સક્રિય કેસનું ભારણ 99,879 થયું
સક્રિય કેસનું ભારણ હાલમાં 0.23% છે
સાજા થવાનો દર હાલમાં 98.59% નોંધાયો
છેલ્લા 24 કલાકમાં 12,783 દર્દીઓ સાજા થયા, કુલ વધીને 4,37,12,218 દર્દીઓ સાજા થયા
છેલ્લા 24 કલાકમાં ભારતમાં 11,539 નવા કેસ નોંધાયા
દૈનિક પોઝિટિવીટી દર 3.75% પહોંચ્યો
સાપ્તાહિક પોઝિટિવીટી દર હાલમાં 3.88% છે
કુલ 88.24 કરોડ પરીક્ષણો કરવામાં આવ્યા, છેલ્લા ચોવિસ કલાકમાં 3,07,680 ટેસ્ટ કરાયા
SD/GP/NP
(Visitor Counter : 79
પ્રધાનમંત્રીનું કાર્યાલય
પ્રધાનમંત્રીએ પૂર્વ કેન્દ્રીય મંત્રી શ્રી દિગ્વિજયસિંહ ઝાલાના નિધન અંગે શોક વ્યક્ત કર્યો
પ્રધાનમંત્રી શ્રી નરેન્દ્ર મોદીએ પૂર્વ કેન્દ્રીય મંત્રી શ્રી દિગ્વિજયસિંહ ઝાલાના નિધન અંગે શોક વ્યક્ત કર્યો હતો.
પ્રધાનમંત્રીએ એક ટ્વીટમાં કહ્યું, “પૂર્વ કેન્દ્રીય મંત્રી દિગ્વિજયસિંહ ઝાલાજીના નિધનથી દુઃખી છું. તેમણે ગુજરાત અને રાષ્ટ્રીય રાજનીતિમાં સક્રિય ભૂમિકા ભજવી હતી. તેઓ તેમના સમુદાયને તેમના દ્વારા પ્રદાન કરાયેલી સેવા માટે અને પર્યાવરણ માટેના તેમના ઉત્સાહ માટે યાદ રહેશે. તેમના પરિવારને સાંત્વના. ઓમ શાંતિ.”
SD/GP/JD
(
સંચાર અને સુચના પ્રૌદ્યોગિકી મંત્રાલય
5g સ્પેક્ટ્રમની હરાજીને અંતિમ સ્વરૂપ આપવા માટે ચર્ચાઓ
ગૃહ મંત્રાલય, સંરક્ષણ મંત્રાલય, અવકાશ વિભાગ સહિત સચિવોની સમિતિ એ ઉભરતી તકનીકો/વપરાશકર્તાઓ ની સ્પેક્ટ્રમ જરૂરિયાતોના સંદર્ભમાં વિવિધ વપરાશકર્તા મંત્રાલયો/વિભાગો વચ્ચે સ્પેક્ટ્રમ ફાળવણીની ચર્ચા કરી અને સંબંધિત કી બેન્ડમાં સ્પેક્ટ્રમની ફાળવણી ભલામણ કરી. તદનુસાર, દૂરસંચાર વિભાગે 13.09.2021ના રોજ ટેલિકોમ રેગ્યુલેટરી ઓથોરિટી ઓફ ઈન્ડિયા ને એક સંદર્ભ મોકલ્યો, જેમાં ઈન્ટરનેશનલ મોબાઈલ ટેલિકોમ્યુનિકેશન્સ /5G માટે ઓળખવામાં આવેલા ફ્રીક્વન્સી બેન્ડ્સમાં સ્પેક્ટ્રમની હરાજી અંગે ભલામણો માંગવામાં આવી.
સરકારે વર્ષ 2022માં 5Gની હરાજી કરવાની યોજના બનાવી છે.
ટેલિકોમ સર્વિસ પ્રોવાઈડર્સ  દિલ્હી, મુંબઈ, જામનગર, અમદાવાદ, કોલકાતા, ચેન્નઈ, હૈદરાબાદ, બેંગલુરુ, લખનૌ, ગુડગાંવ, ગાંધીનગર, ચંદીગઢ, પુણે અને વારાણસી સહિત શહેરી, અર્ધ-શહેરી અને ગ્રામીણ વિસ્તારોમાં 5G ટ્રાયલ કરી રહ્યા છે. TSPsનો તેમના વ્યવસાય/નેટવર્ક યોજનાઓ અનુસાર વિવિધ શહેરોમાં 5G સેવા શરૂ કરવાનો વિશેષાધિકાર છે.
આ માહિતી સંચાર રાજ્ય મંત્રી શ્રી દેવુસિંહ ચૌહાણે આજે રાજ્યસભામાં એક પ્રશ્નના લેખિત જવાબમાં આપી હતી.
SD/GP/MR
સોશિયલ મીડિયા પર અમને ફોલો કરો : @PIBAhmedabad /pibahmedabad1964 /pibahmedabad pibahmedabad1964[at]gmail[dot]com
(Visitor Counter : 168
યુવા બાબતો અને રમત મંત્રાલય
કેન્દ્રીય મંત્રીમંડળે ભારતમાં ફેડરેશન ઈન્ટરનેશનલ ડી ફૂટબોલ એસોસિએશન  અંડર 17 મહિલા વર્લ્ડ કપ 2022ની યજમાની માટે ગેરંટી પર હસ્તાક્ષર કરવાની મંજૂરી આપી
પ્રધાનમંત્રી શ્રી નરેન્દ્ર મોદીની અધ્યક્ષતામાં કેન્દ્રીય મંત્રીમંડળે ભારતમાં ફેડરેશન ઈન્ટરનેશનલ ડી ફૂટબોલ એસોસિએશન  અંડર 17 મહિલા વર્લ્ડ કપ 2022ની યજમાની માટે ગેરંટી પર હસ્તાક્ષર કરવાની મંજૂરી આપી છે.
FIFA U-17 મહિલા વિશ્વ કપ 2022 ભારતમાં 11મી અને 30મી ઑક્ટોબર 2022ની વચ્ચે યોજાવાની છે. દ્વિવાર્ષિક યુવા ટૂર્નામેન્ટની સાતમી આવૃત્તિ એ ભારત દ્વારા આયોજિત થનારી પ્રથમ FIFA મહિલા સ્પર્ધા હશે. FIFA અંડર-17 મેન્સ વર્લ્ડ કપ 2017ના સકારાત્મક વારસાને આગળ ધપાવતા, રાષ્ટ્ર મહિલા ફૂટબોલ માટે અંતિમ ક્ષણ માટે તૈયારી કરી રહ્યું છે જ્યારે વિશ્વભરની શ્રેષ્ઠ યુવા મહિલા ફૂટબોલરો પ્રતિષ્ઠિત ટ્રોફી ઉપાડવા માટે તેમનું કૌશલ્ય પ્રદર્શિત કરશે.
નાણાકીય ખર્ચ:
નાણાકીય ખર્ચ રૂ. રમતના ક્ષેત્રની જાળવણી, સ્ટેડિયમ પાવર, એનર્જી અને કેબલિંગ, સ્ટેડિયા અને ટ્રેનિંગ સાઇટ બ્રાન્ડિંગ વગેરે માટે ઓલ ઈન્ડિયા ફૂટબોલ ફેડરેશન ને 10 કરોડની સહાય નેશનલ સ્પોર્ટ્સ ફેડરેશન ને સહાયની યોજના માટે બજેટરી ફાળવણીમાંથી પૂરી કરવામાં આવશે. .
યોજનાના ઉદ્દેશ્યો:
- FIFA U-17 મહિલા વિશ્વ કપ ભારત 2022 દેશમાં મહિલા ફૂટબોલને મજબૂત કરવાની ક્ષમતા ધરાવે છે.
- FIFA અન્ડર 17 મેન્સ વર્લ્ડ કપ 2017ના સકારાત્મક વારસાને આગળ ધપાવતા, રાષ્ટ્ર મહિલા ફૂટબોલ માટે અંતિમ ક્ષણ માટે તૈયારી કરી રહ્યું છે જ્યારે વિશ્વભરની શ્રેષ્ઠ યુવા મહિલા ફૂટબોલરો પ્રતિષ્ઠિત ટ્રોફી ઉપાડવા માટે તેમની કુશળતાનું પ્રદર્શન કરશે. સકારાત્મક વારસો છોડવા માટે નીચેના ઉદ્દેશ્યોનો વિચાર કરવામાં આવ્યો છે:
- ફૂટબોલ નેતૃત્વ અને નિર્ણય લેવાની સંસ્થાઓમાં મહિલાઓનું પ્રતિનિધિત્વ વધારવું
- ભારતમાં વધુ છોકરીઓને ફૂટબોલ રમવા માટે પ્રેરિત કરો
- નાની ઉંમરથી સમાન રમતના ખ્યાલને સામાન્ય બનાવીને લિંગ-સમાવેશક ભાગીદારી માટે હિમાયતી
- ભારતમાં મહિલાઓ માટે ફૂટબોલના ધોરણોને સુધારવાની તક
- મહિલા રમતના વ્યવસાયિક મૂલ્યમાં સુધારો.
સમર્થન:
FIFA અંડર-17 મહિલા વર્લ્ડ કપ એક પ્રતિષ્ઠિત ઈવેન્ટ છે અને તે ભારતમાં પ્રથમ વખત યોજાશે. તે વધુ યુવાનોને રમતગમતમાં ભાગ લેવા માટે પ્રોત્સાહિત કરશે અને ભારતમાં ફૂટબોલની રમતના વિકાસમાં મદદ કરશે. આ ઈવેન્ટ માત્ર ભારતીય છોકરીઓની પસંદગીની રમત તરીકે ફૂટબોલને પ્રોત્સાહિત કરશે નહીં, પરંતુ તે કાયમી વારસો છોડવા માટે પણ તૈયાર છે જે દેશની છોકરીઓ અને મહિલાઓને સામાન્ય રીતે ફૂટબોલ અને રમતગમતને અપનાવવા માટે સુવિધા આપશે.
પૃષ્ઠભૂમિ:
FIFA U-17 વુમન્સ વર્લ્ડ કપ એ FIFA દ્વારા આયોજિત 17 વર્ષથી ઓછી અથવા તેની ઉંમર સુધીની મહિલા ખેલાડીઓ માટેની વિશ્વ ચેમ્પિયનશિપ છે. ઇવેન્ટ 2008 માં શરૂ થઈ હતી અને પરંપરાગત રીતે સમ-સંખ્યાવાળા વર્ષોમાં યોજાય છે. ઇવેન્ટની 6ઠ્ઠી આવૃત્તિ 13મી નવેમ્બરથી 1લી ડિસેમ્બર, 2018 દરમિયાન ઉરુગ્વેમાં યોજાઈ હતી. સ્પેન FIFA અંડર-17 મહિલા વર્લ્ડ કપનું વર્તમાન ચેમ્પિયન છે. FIFA U-17 મહિલા વિશ્વ કપ ભારત 2022 એ ટૂર્નામેન્ટની 7મી આવૃત્તિ હશે જેમાં ભારત સહિત 16 ટીમો ભાગ લેશે. AIFF એ સ્પર્ધાની મેચો 3 સ્થળોએ યોજવાની દરખાસ્ત કરી છે;  ભુવનેશ્વર;  નવી મુંબઈ અને  ગોવા. ભારતે 6 થી 28 ઓક્ટોબર, 2017 દરમિયાન દેશમાં નવી દિલ્હી, ગુવાહાટી, મુંબઈ, ગોવા, કોચી અને કોલકાતા નામના 6 અલગ-અલગ સ્થળોએ FIFA અંડર-17 મેન્સ વર્લ્ડ કપ ઈન્ડિયા-2017નું સફળતાપૂર્વક આયોજન કર્યું હતું.
YP/GP/JD
સોશિયલ મીડિયા પર અમને ફોલો કરો : @PIBAhmedabad /pibahmedabad1964 /pibahmedabad pibahmedabad1964[at]gmail[dot]com
(Visitor Counter : 79
મંત્રીમંડળ
ભારત અને સિંગાપુર વચ્ચે કર્મચારી વ્યવસ્થાપન અને જાહેર વહિવટ ક્ષેત્રે સહયોગને કેબિનેટની મંજૂરી
પ્રધાનમંત્રી શ્રી નરેન્દ્ર મોદીના અધ્યક્ષપદે મળેલી ભારત સરકારની કેબિનેટે ભારત અને સિંગાપુર વચ્ચે કર્મચારી વ્યવસ્થાપન અને જાહેર વહિવટ ક્ષેત્રે થયેલા સમજૂતિ કરાર  પર હસ્તાક્ષરને મંજૂરી આપી છે.
વિવિધ પાસાં :
આ સમજૂતિ કરારનો ઉદ્દેશ શાસનની હાલની પદ્ધતિ કામકાજ કરતા લોકો, કામકાજના સ્થળ અને નોકરીઓ, જાહેર સર્વિસ આપવાની વ્યવસ્થા, માનવ સંસાધન વ્યવસ્થાપન, જાહેર ક્ષેત્રમાં સુધારા નેતૃત્વ/પ્રતિભા વિકાસ, ઈ-ગવર્નન્સ/ડીજીટલ સરકાર અંગેની વર્તમાન શાસન વ્યવસ્થા સુધારવાનો છે.
લાભ:
આ સમજૂતિના કરારથી ભારત અને સિંગાપુર વચ્ચે જાહેર વહિવટ અને શાસનલક્ષી સુધારાના ક્ષેત્રે સહયોગનું માળખુ ઉભુ થશે.
આ સમજૂતિ કરારનો ઉદ્દેશ જાહેર વહિવટ, સુશાસન અને જાહેર સેવાઓના ક્ષેત્રે ઉત્કૃષ્ટ કામગીરી હાંસલ કરવાનો છે. જેનાથી વધુ બહેતર જાહેર જવાબદારી ખાતર અને પ્રોત્સાહન પ્રાપ્ત થશે, જેથી તેના દ્વારા ઓનલાઈન પબ્લિક સર્વિસ પૂરી પાડવાના જાહેર વહિવટમાં ઉત્તમ અને નવતર પ્રકારની પ્રણાલી દાખલ કરવાનો ઉદ્દેશ છે.
NP/J.Khunt/GP/RP
(Visitor Counter : 80
પ્રધાનમંત્રીનું કાર્યાલય
પ્રધાનમંત્રી શ્રીએ એક્ઝામ વોરિયર્સ પુસ્તકમાંથી પરીક્ષાની તૈયારી દરમિયાન માતાપિતાની રચનાત્મક ભૂમિકા પર રસપ્રદ સંકલન શેર કર્યું
પ્રધાનમંત્રી શ્રી નરેન્દ્ર મોદીએ પરીક્ષાની તૈયારી દરમિયાન માતા-પિતાની ભૂમિકા પર એક્ઝામ વોરિયર્સ પુસ્તકમાંથી એક સંકલન શેર કર્યું છે.
narendramodi_in દ્વારા એક ટ્વીટ શેર કરીને, પ્રધાનમંત્રી શ્રીએ ટ્વિટ કર્યું;
"પરીક્ષાની તૈયારી દરમિયાન માતાપિતાની રચનાત્મક ભૂમિકા પર એક રસપ્રદ સંકલન. #ExamWarriors"
YP/GP/JD
(
પ્રધાનમંત્રીનું કાર્યાલય
પ્રધાનમંત્રી શ્રીએ ફોરેસ્ટ  સુધારા બિલ, 2023ના નવા ભારતની આકાંક્ષાઓ સાથે પડઘો પાડ્યો
પ્રધાનમંત્રી શ્રી નરેન્દ્ર મોદીએ કેન્દ્રીય પર્યાવરણ, વન અને આબોહવા પરિવર્તન મંત્રી શ્રી ભૂપેન્દ્ર યાદવના લેખ દ્વારા વન  સુધારા વિધેયક, 2023 પર પ્રકાશ પાડ્યો છે.
મંત્રી લખે છે કે કેવી રીતે બિલ નવા ભારતમાં લોકોની આકાંક્ષાઓને પ્રતિસાદ આપે છે, જંગલોની બહારના હરિયાળા વિસ્તારોને વધારવા અને જંગલોને વધુ ઉત્પાદક બનાવવા માટે જમીન મૂકે છે.
પ્રધાનમંત્રી કાર્યાલયે ટ્વીટ કર્યું:
"કેન્દ્રીય મંત્રી શ્રી ભૂપેન્દ્ર યાદવ ફોરેસ્ટ  સુધારા બિલ, 2023 વિશે લખે છે... વાંચો!"
CB/GP/JD
સોશિયલ મીડિયા પર અમને ફોલો કરો : @PIBAhmedabad /pibahmedabad1964 /pibahmedabad pibahmedabad1964[at]gmail[dot]com
(
સ્વાસ્થ્ય અને પરિવાર કલ્યાણ મંત્રાલય
કોવિડ-19 અપડેટ
રાષ્ટ્રવ્યાપી રસીકરણ અભિયાન અંતર્ગત અત્યાર સુધી 187.71 કરોડ રસીના ડોઝ આપવામાં આવ્યા
ભારતમાં સક્રિય કેસનું ભારણ 16,522 થયું
સક્રિય કેસનું ભારણ હાલમાં 0.04% છે
સાજા થવાનો દર હાલમાં 98.75% નોંધાયો
છેલ્લા 24 કલાકમાં 1,862 દર્દીઓ સાજા થયા, કુલ વધીને 4,25,21,341
છેલ્લા 24 કલાકમાં ભારતમાં 2,541 નવા કેસ નોંધાયા
દૈનિક પોઝિટિવીટી દર 0.84% પહોંચ્યો
સાપ્તાહિક પોઝિટિવીટી દર હાલમાં 0.54% છે
કુલ 83.50 કરોડ પરીક્ષણો કરવામાં આવ્યા, છેલ્લા ચોવિસ કલાકમાં 3,02,115 ટેસ્ટ કરાયા
SD/GP/NP
સોશિયલ મીડિયા પર અમને ફોલો કરો : @PIBAhmedabad /pibahmedabad1964 /pibahmedabad pibahmedabad1964[at]gmail[dot]com
(Visitor Counter : 139
પ્રધાનમંત્રીનું કાર્યાલય
પ્રધાનમંત્રીએ જીસેટ-11નાં સફળ પ્રક્ષેપણ પર ઇસરોને અભિનંદન પાઠવ્યાં
પ્રધાનમંત્રી શ્રી નરેન્દ્ર મોદીએ જીસેટ-11નાં સફળ પ્રક્ષેપણ પર ભારતીય અંતરિક્ષ સંશોધન સંસ્થા – ઇસરોને અભિનંદન પાઠવ્યાં છે.
પ્રધાનમંત્રીએ કહ્યું, “આપણાં અંતરિક્ષ કાર્યક્રમોમાં આ પ્રક્ષેપણ સીમાચિહ્નરૂપ છે, જે અંતરિયાળ વિસ્તારોને જોડીને કરોડો ભારતીયોનું જીવન પરિવર્તન કરશે. ભારતનો સૌથી વજનદાર, મોટો અને અત્યાધુનિક સંચાર ઉપગ્રહ જીસેટ-11નાં સફળ પ્રક્ષેપણ માટે ઇસરોને અભિનંદન.
દેશને હંમેશા નવીન અભિગમ અને ઉપલબ્ધિઓ તથા સફળતાનાં ઉચ્ચ માપદંડો સ્થાપિત કરનાર આપણા વૈજ્ઞાનિકો પર ગર્વ છે. એમનું ઉલ્લેખનીય કાર્ય દરેક ભારતીયો માટે પ્રેરણાદાયક છે.”
NP/RP
(Visitor Counter : 186
પ્રધાનમંત્રીનું કાર્યાલય
પ્રધાનમંત્રીની ગુજરાત મુલાકાતનુ સમાપન
હજીરામાં આર્મર્ડ સિસ્ટમ સંકુલનું લોકાર્પણ કર્યુ
નવસારીમાં કેન્સર હૉસ્પિટલનો શિલાન્સાય કર્યો
પ્રધાનમંત્રી શ્રી નરેન્દ્ર મોદીએ આજે હજીરામાં એલએન્ડટી આર્મર્ડ સિસ્ટમ સંકુલનું લોકાર્પણ કર્યું હતું. તેમણે સંકુલની મુલાકાત લીધી હતી અને આ પ્રોજેક્ટ પાછળના ઇનોવેશનમાં ઊંડો રસ દાર્શાવ્યો હતો. પ્રધાનમંત્રીએ નવસારીમાં નિરાલી કેન્સર હૉસ્પિટલનો શિલાન્યાસ પણ કર્યો હતો. આ હૉસ્પિટલથી આ ક્ષેત્રના લોકોને કેન્સર અટકાવવા તથા તેની સારવારનો લાભ મળશે.
આ સાથે પ્રધાનમંત્રીની ગુજરાતની મુલાકાતનું સમાપન થયુ છે. ત્રણ દિવસની મુલાકાતમાં સીલવાસા છેલ્લુ સ્થળ અને હવે તેમની મુલાકાતનું આગળનું સ્થળ મુંબઈ રહેશે.
પ્રધાનમંત્રીની ગુજરાતની મુલાકાતના પ્રથમ દિવસે તેમણે વાઇબ્રન્ટ સમિટના ભાગ રૂપે એક્ઝીબિશન સેન્ટર ખાતે મુખ્ય ગ્લોબલ ટ્રેડ શોનુ ઉદઘાટન કર્યું હતુ. પ્રધાનમંત્રીએ અમદાવાદમાં અદ્યતન સુપર-સ્પેશ્યાલિટી જાહેર હૉસ્પિટલ- સરદાર વલ્લભભાઈ પટેલ ઈન્સ્ટિટ્યુટ ઑફ મેડિકલ સાયન્સીસ અને રિસર્ચનો શુભારંભ કર્યો હતો. આ પ્રસંગે સંબોધન કરતા તેમણે જણાવ્યું હતુ કે તમામ લોકોને સમાન તકો મળી રહે તે પ્રકારની નિષ્ઠા ધરાવીને અને સોનો સાથ સૌનો વિકાસનું સૂત્ર નવા ભારતનો ભાગ બની રહેશે.
સાબરમતી રિવરફ્રન્ટ ખાતે પ્રધાનમંત્રીએ જેનું ઉદઘાટન કર્યું હતું તે અમદાવાદ શોપિંગ ફેસ્ટિવલ 2019 વધુ એક આકર્ષણ પૂરવાર થયુ છે. આ પ્રસંગે વાત કરતાં તેમણે જણાવ્યું હતું કે દેશમાં સરકાર સતત વેપાર-વાણિજ્ય માટે અનુકૂલ વાતાવરણ બનાવી રહી છે.
પ્રધાનમંત્રીની ગુજરાત મુલાકાતના બીજા દિવસે ત્રણ દિવસે વાઇબ્રન્ટ ગુજરાત સમિટ-2019નો શુભારંભ થયો હતો. પ્રધાનમંત્રીએ ગાંધીનગરમાં મહાત્મા મંદિર એક્ઝિબિશન કમ કન્વેન્શન સેન્ટર ખાતે સમિટના 9માં સંસ્કરણનું ઉદઘાટન કર્યું હતુ. આ પ્રસંગે એકત્રિત જનમેદનીને સંબોધતા તેમણે જણાવ્યુ હતુ કે ભારત સાથે બિઝનેસ કરવો એક મોટો અવસર છે.
આ પ્રસંગે તા. 18 જાન્યુઆરી, 2019ના રોજ ખાસ હાજર રહેલા ઉઝબેકિસ્તાનના રાષ્ટ્રપતિ શ્રી શૌકત મિર્ઝિયોયેવ, ચેક રિપબ્લિકના પ્રધાનમંત્રી શ્રી એન્ડ્રેજ બાબીસ, માલ્ટાના પ્રધાનમંત્રી ડૉ. જોસેફ મસ્કત અને ડેનમાર્કના પ્રધાનમંત્રી શ્રી લાર્સ લોક્કે રાસમુસેન સાથે મહત્વપૂર્ણ ચર્ચાઓ યોજવામાં આવી હતી.
ઉદ્યોગ જગતના અગ્રણીઓએ વાઇબ્રન્ટ ગુજરાત સમિટ પ્રસંગે સંખ્યાબંધ રોકાણોની જાહેરાત કરી હતી.
RP
(Visitor Counter : 171
પ્રધાનમંત્રીનું કાર્યાલય
પ્રધાનમંત્રી શ્રીએ મોરબીમાં દુર્ઘટનાના પીડિતો માટે PMNRF તરફથી એક્સ-ગ્રેશિયાની જાહેરાત કરી
પ્રધાનમંત્રી શ્રી નરેન્દ્ર મોદીએ મોરબીમાં દુર્ઘટનાના પીડિતો માટે પ્રધાનમંત્રી રાષ્ટ્રીય રાહત ભંડોળ માંથી એક્સ-ગ્રેશિયાની જાહેરાત કરી છે.
પ્રધાનમંત્રી કાર્યાલયે ટ્વિટ કર્યું;
"PM @narendramodiએ PMNRF તરફથી મોરબીમાં દુર્ઘટનામાં જીવ ગુમાવનારા દરેકના નજીકના સંબંધીઓ માટે રૂ. 2 લાખની એક્સ-ગ્રેશિયાની જાહેરાત કરી છે. ઘાયલોને રૂ. 50,000 આપવામાં આવશે."
YP/GP/JD
(